Nem létesített kapcsolatot a szlovén polgári légiforgalmi irányítással egy Belgiumból Ugandába tartó utasszállító repülő, ezért a NATO riasztotta a magyar Gripeneket – írja az MTI.

Az A330 típusú repülőgép a repülési tervtől ugyan nem tért el, de nem létesített kapcsolatot a légiirányítással, így – mivel a szlovén légtér felett a a Magyar Honvédség légiereje látja el a légtérrendészeti feladatokat – a NATO Integrált Légivezetési Központ riasztotta a készültségi szolgálatban lévő Gripeneket.

Fotó: Ujvári Sándor / MTI Egy Gripen vadászrepülőgép a Load Diffuser 2017 gyakorlat szakmai napján Kecskeméten az MH 59. Szentgyörgyi Dezső Repülőbázison 2017. június 2-án.

A készenléti szolgálat repülőgépei a horvát légtér átlépéséig kísérték az utasszállítót, ahol felvette a kapcsolatot a horvát polgári légiirányítással.